

**REPUBLIKA HRVATSKA**

**ZAGREBAČKA ŽUPANIJA**

**OPĆINA DUBRAVICA**

**Općinski načelnik**

KLASA: 960-01/21-10/7

URBROJ: 238-40-01-25-27

Dubravica, 30. siječanj 2025. godine

**Godišnje izvješće o provedbi Provedbenog programa Općine Dubravica za 2024. godinu**

(1. siječanj – 31. prosinac)

OPĆINA DUBRAVICA

Siječanj, 2025.

1. PREGLED STANJA U UPRAVNOM PODRUČJU

Godišnje izvješće o provedbi Provedbenog programa Općine Dubravica 2021. – 2025. za 2024. godinu (1. siječanj – 31. prosinac 2024.) izradilo se u skladu s Uputom za izradu godišnjeg izvješća o provedbi provedbenog programa tijela državne uprave, Ministarstva regionalnog razvoja i fondova Europske unije kao koordinacijskom tijelu u sustavu strateškog planiranja i upravljanja razvojem Republike Hrvatske, iz prosinca 2023. godine, a kojom je definirana struktura i sadržaj istog. U skladu s Uputom, godišnje izvješće se sastoji od tekstualnog dijela (u word formatu) i tabličnog predloška izvješća koji se izrađuje zasebno i dostavlja u .xslx formatu uz tekstualni dio izvješća. Uz poglavlje Pregled stanja, u kojem se daje kratak pregled gospodarskog, društvenog i političkog konteksta, odnosno promjena tijekom izvještajnog razdoblja, tekstualni dio izvješća obuhvaća i cjeline Izvješća o napretku provedbe mjera i Doprinos ostvarenju ciljeva javnih politika, zasebno za svako upravno područje u nadležnosti Općine. Tablični predložak godišnjeg izvješća o provedbi provedbenog programa sadrži tablične podatke o ostvarenoj vrijednosti pokazatelja rezultata u izvještajnom razdoblju, iznosima utrošenih proračunskih sredstava, postignuću ključnih točaka ostvarenja, statusu provedbe mjere te opis statusa provedbe mjere, također zasebno za svako upravno područje u nadležnosti Općine.

U skladu s člankom 19. Zakona o lokalnoj i područnoj (regionalnoj) samoupravi, Općina Dubravica u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: - uređenje naselja i stanovanje, - prostorno i urbanističko planiranje, - komunalno gospodarstvo, - brigu o djeci, - socijalnu skrb, - primarnu zdravstvenu zaštitu, - odgoj i osnovno obrazovanje, - kulturu, tjelesnu kulturu i šport, - zaštitu potrošača, - zaštitu i unapređenje prirodnog okoliša, - protupožarnu i civilnu zaštitu, - promet na svom području - te ostale poslove sukladno posebnim zakonima.

Općina Dubravica je krajem prosinca 2021. godine donijela Provedbeni program za razdoblje 2021. – 2025. godine. Provedbeni program je kratkoročni akt strateškog planiranja od nacionalnog značaja koji opisuje viziju, misiju, izazove i razvojne potrebe koje proizlaze iz djelokruga rada Općine.

# IZVJEŠĆE O NAPRETKU U PROVEDBI MJERA

## Analiza statusa provedbe

U Provedbenom programu Općine Dubravica 2021. – 2025. pretpostavljeno je 12 mjera, a u pogledu statusa provedbe mjera možemo istaknuti da su sve mjere u tijeku.

Tablica 1: Status provedbe mjera iz upravnog područja JLS

|  |  |  |
| --- | --- | --- |
| **REDNI BROJ** | **NAZIV MJERE** | **OPIS STATUSA PROVEDBE MJERE** |
| 1. | Poboljšanje konkurentnosti gospodarskog sektora | Odlukom općinskog vijeća, Općina Dubravica odobrila je subvencioniranje umjetnog osjemenjivanja krava plotkinja u 2024. godini za sve poljoprivrednike s područja Općine. Svako prvo umjetno osjemenjivanje krava plotkinja subvencionirat će se u iznosu od 13,27 EUR kuna iz proračuna.  U razdoblju od siječnja do prosinca 2024. godine, nije bilo dodijeljenih poticaja za razvoj gospodarstva i poljoprivrede.  Mjera je u tijeku. |
| 2. | Formiranje, izgradnja, renovacija te unaprjeđenje turističke infrastrukture i sadržaja | Općina kontinuirano radi na unaprjeđenju turizma, a u tu svrhu su održane sljedeće manifestacije: 12. tradicionalna međunarodna manifestacija „Kak su brali naši stari“, 10. „Uskrsni sajam“ te prva „Kotlovinijada i biciklijada“.  U razdoblju od siječnja do prosinca 2024. godine, nije bilo aktivnosti vezano uz izgradnju Kulturno turističkog centra, projekta Aktivna zaštita baštine Ride&Bike i Edukativne poučne staze-II Lugarska.  Mjera je u tijeku. |
| 3. | Izgradnja komunalne i prometne infrastrukture i standarda | U periodu od siječnja do prosinca 2024. izgrađeno je 6 novih grobnih mjesta.  Općina kontinuirano ulaže u izgradnju komunalne i prometne infrastrukture. U 2024. godini je završena 1. faza izgradnje sustava oborinske odvodnje i pripreme za izgradnju nogostupa u Lukavečkoj ulici. U ožujku 2025. godine, planira se nastavak radova, odnosno II. faza koja obuhvaća izgradnju nogostupa i proširenje prometnice. Započeo je i nastavak radova na Kumrovečkoj cesti (III. faza).  Sukladno izgradnji sustava odvodnje na području općine Dubravica u sklopu Aglomeracije Zaprešić, u Fazi 4 (Općina Dubravica) ukupno je izgrađeno 11504/11504 m gravitacijskih cjevovoda (100% ), 2720/2720 m tlačnih cjevovoda (100%) i 6/6 (100%) crpnih stanica.    Mjera je u tijeku. |
| 4. | Održavanje komunalnih objekata i javnih površina | Općina Dubravica tijekom cijele godine kontinuirano radi na provedbi navedenih aktivnosti te na održavanju komunalnih objekata i javnih površina. Uložena su proračunska sredstva u javnu rasvjetu, održavanje javnih površina i nerazvrstanih cesta, zimsko održavanje cesta, groblja i mrtvačnica, građevine i uređaje javne namjene te sve ostale javne površine.  Javne površine se u ovoj godini održavaju temeljem sklopljenog Ugovora o povjeravanju obavljanja komunalne djelatnosti; održavanje javnih zelenih površina i građevina, uređaja i predmeta javne namjene na području Općine Dubravica. Ukupno 13.911 m2 javnih površina, građevina, uređaja i predmeta javne namjene je održavano.  Općina Dubravica je u 2024. godini održavala 19 km nerazvrstanih cesta.  Mjera je u tijeku. |
| 5. | Kvalitetno prostorno planiranje i unaprjeđenje objekata u vlasništvu Općine | U periodu od siječnja do prosinca 2024. godine, Općina Dubravica je uložila u uređenje 3 autobusna stajališta.  Općinske zgrade su održavane. Općinska zgrada bila je prijavljena na projekt „Sanacija štete od potresa na zgradi Općine Dubravica – izvedba radova“ čiji su radovi i projekt završeni u 2023. godini.  Održavanje i postavljanje božićne rasvjete je provedeno te je provedena nabava novih LED svjetlosnih lampi.  Mjera je u tijeku. |
| 6. | Održiva uporaba prirodnih resursa, očuvanja i zaštita prirode i okoliša | U periodu od siječnja do prosinca 2024. godine, održavale su se javne površine od ukupno od 13.911 m².  Broj korisnika kojima je Općina omogućila odvojeno prikupljanje otpada je 409.  Mjera je u tijeku. |
| 7. | Osiguranje kapaciteta za rad u predškolskim i osnovnoškolskim ustanovama | Općina je uložila proračunska sredstva u održavanje zgrade dječjeg vrtića te sufinanciranje boravka djece u vrtiću. Također, općina sufinancira plaće učiteljica u produženom boravku u 100% iznosu.  Općina sufinancira 81 učenika osnovne škole. Sufinancira se škola u prirodi, program plivanja, školske papuče, nabava računala, darovi za Svetog Nikolu te športsko natjecanje učenika.  Općina sufinancira javni prijevoz sobama starijim od 65 godina.  Mjera je u tijeku. |
| 8. | Obogaćivanje i unaprjeđenje kulturnog života i kulturne baštine | Od navedenog, u razdoblju od siječnja do prosinca 2024. održana je općinska manifestacija 10. „Uskrsni sajam“, 12. tradicionalna međunarodna berba „Kak su brali naši stari“ te „Kotlovinijada i biciklijada“ koja je održana prvi puta.  Općina kontinuirano ulaže u objekte i sakralne spomenike. Sukladno tome završen je projekt Rekonstrukcija kurije starog župnog dvora u Rozgi – 9. faza.  Materijalni rashodi – stara škola u 2024. godini bili su u iznosu od 3.545,94 eura.    Mjera je u tijeku. |
| 9. | Razvoj infrastrukture, programa i aktivnosti socijalnih usluga | U periodu od siječnja do prosinca 2024. godine, osam korisnika je primilo pomoć za troškove stanovanja.  Nije bilo nikakvih aktivnosti vezano za projekt "Aktivni u zajednici" jer je projekt završten 2023. godine stoga u 2024. nije bilo aktivnosti. Projekt je proveden u svrhu rješavanja problema dugotrajne nezaposlenosti djece i mladih u dobi od 15 do 29 godina te osoba starijih od 54 godine na području Općine Dubravica. Cilj projekta je bio osnažiti ranjivu skupinu i prenijeti kompetencije, znanja i vještine koje će povećati zaposlenost i socijalnu uključenost kako bi se potaknulo njihovo sudjelovanje u društvu.  Općina Dubravica je pružala pomoć socijalno ugroženim obiteljima u obliku jednokratne novčane pomoći povodom Uskrsa za 14 obitelji, a povodom Božića za 11 obitelji. Jedna socijalno ugrožena obitelj primila je jednokratnu novčanu pomoć za štetu od elementarne nepogode.  Općina Dubravica namjerava pomoći stanovništvu u rješavanju stambene problematike mladih Programom mjera za poticanje rješavanja stambenog pitanja mladih osoba na području Općine.  Općina je u 2024. godini sufinancirala Crveni križ na zakonskoj osnovi u iznosu od 1.858,12 eura i Dom zdravlja Zagrebačke županije za nabavu opreme za internističku ambulantu u iznosu od 2.086,21 eura.  Mjera je u tijeku. |
| 10. | Unapređenje sustava zdravstvene zaštite | U općini Dubravica otvorena je moderna poslovna zgrada koja ima 44 parkirna mjesta. U zgradi je u funkciji prostor za ambulantu (ambulanta opće prakse i stomatološka ambulanta). Dio prostorija zgrade biti će iznajmljen. Na prvom katu zgrade namjena prostorija je za Poduzetnički inkubator.  U siječnju 2024. godine raspisan je jedan Javni poziv za najam prostora u poduzetničkom inkubatoru te je iznajmljen poslovni prostor 2 ( sredina) na I. katu zgrade.  Mjera je u tijeku. |
| 11. | Poboljšanje uvjeta za razvoj športa i rekreacije | Općina Dubravica za sada ima 2 sportska igrališta. Izgradnja parka za vježbanje je završena u 2024. godini.  Mjera je u tijeku. |
| 12. | Jačanje organizacija civilnog društva i aktivno uključivanje u rješavanje razvojnih problema | Temeljem Javnog poziva za financiranje udruga u 2024. godini, Načelnik je donio Odluku o dodjeli jednokratnih financijskih potpora udrugama za 2024. godinu kojom se financirala provedba programa/aktivnosti 5 udruga od interesa za opće dobro.  Općina ulaže proračunska sredstva u održavanje opreme (besplatog interneta) WiFiEU  Mjera je u tijeku. |

## Podaci o proračunskim sredstvima

Provedbeni program Općine Dubravica 2021. – 2025. također je definirao i mjere za upravno područje JLS, gdje je svaka mjera povezana s Programom u proračunu Općine Dubravica.

Tablica 2: Prikaz utrošenih proračunskih sredstava

|  |  |  |
| --- | --- | --- |
| **NAZIV MJERE** | **PROGRAM U PRORAČUNU** | **IZNOS UTROŠENIH PRORAČUNSKIH SREDSTAVA** |
| Poboljšanje konkurentnosti gospodarskog sektora | Program 1004 Gospodarstvo i poljoprivreda | 2.208,89 |
| Formiranje, izgradnja, renovacija te unaprjeđenje turističke infrastrukture i sadržaja | Program 1013 Turizam | 6.580,00 |
| Izgradnja komunalne i prometne infrastrukture i standarda | Program 1003 Gradnje objekata i uređaja komunalne infrastrukture, Program 1018 Program vodoopskrba i odvodnja | 402.926,25  8.097,88 |
| Održavanje komunalnih objekata i javnih površina | Program 1008 Održavanje komunalne infrastrukture | 124.830,76 |
| Kvalitetno prostorno planiranje i unaprjeđenje objekata u vlasništvu Općine | Program 1014 Uređenje i održavanje prostora na području Općine | 6.253,47 |
| Održiva uporaba prirodnih resursa, očuvanja i zaštita prirode i okoliša | Program 1009 Zaštita okoliša | 0,00 |
| Osiguranje kapaciteta za rad u predškolskim i osnovnoškolskim ustanovama | Program 1001 Predškolsko obrazovanje,  Program 1002 Školsko obrazovanje | 124.120,20  35.298,91 |
| Obogaćivanje i unaprjeđenje kulturnog života i kulturne baštine | Program 1005 Javnih potreba u kulturi | 83.752,07 |
| Razvoj infrastrukture, programa i aktivnosti socijalnih usluga | Program 1006 Socijalna zaštita | 41.814,61 |
| Unapređenje sustava zdravstvene zaštite | Program 1007 Zdravstvo | 0,00 |
| Poboljšanje uvjeta za razvoj športa i rekreacije | Program 1019 Javne potrebe u športu | 0,00 |
| Jačanje organizacija civilnog društva i aktivno uključivanje u rješavanje razvojnih problema | Program 1016 Razvoj civilnog društva | 5.417,58 |

## Zaključak o ostvarenom napretku u provedbi mjera

Analizom godišnjeg izvješća Provedbenog programa za razdoblje od 1. siječnja 2024. do 31. prosinca 2024. Općina Dubravica provodi svoje mjere u skladu s predviđenom dinamikom.. Za većinu mjera ostvaren je planirani napredak ključne točke ostvarenja dok su neke od aktivnosti unutar mjera završene.

Treba napomenuti, da su u Provedbenom programu Općina Dubravica za razdoblje 2021. do 2025. godine, mjere sagledane unutar četverogodišnjeg razdoblja te se većina mjera provodi kontinuirano.

## Preporuke za otklanjanje prepreka u postignuću ključnih točaka ostvarenja

Općina Dubravica nema preporuka za otklanjanje prepreka u postignuću ključnih točaka ostvarenja. Do sada nisu zapažene neke određene poteškoće u provedbi planiranih mjera. Općina i dalje planira provoditi mjere i aktivnosti za unaprjeđenje uvjeta života te razvoja gospodarstva na području Opčine Dubravica.

## DOPRINOS OSTVARENJU CILJEVA JAVNIH POLITIKA

Provedbom mjera utvrđenih u Provedbenom programu doprinosi se sljedećim ciljevima, odnosno prioritetima, Nacionalne razvojne strategije do 2030. godine:

SC 1. Konkurentno i inovativno gospodarstvo

SC 2. Obrazovani i zaposleni ljudi

SC 3. Učinkovito i djelotvorno pravosuđe, javna uprava i upravljanje državnom imovinom

SC 5. Zdrav, aktivan i kvalitetan život

SC 6. Demografska revitalizacija i bolji položaj obitelji

SC 7. Sigurnost za stabilan razvoj

SC 8. Ekološka i energetska tranzicija za klimatsku neutralnost

SC 9. Samodostatnost u hrani i razvoj biogospodarstva

SC 10. Održiva mobilnost

**MJERA 1. POBOLJŠANJE KONKURENTNOSTI GOSPODARSKOG SEKTORA**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo i 9. cilju – SC 9. Samodostatnost u hrani i razvoj biogospodarstva, na način da će pružiti podršku postojećim poduzetnicima i poljoprivrednicima, poticati nova ulaganja u poljoprivredi, gospodarstvu i obrtništvu Općine te povećati zapošljavanje lokalnog stanovništva. U okviru ove mjere planirane aktivnosti su:

• Poticaj za razvoj gospodarstva i poljoprivrede

• Sufinanciranje programa i projekata Udruga

Odlukom općinskog vijeća, Općina Dubravica odobrila je subvencioniranje umjetnog osjemenjivanja krava plotkinja u 2024. godini za sve poljoprivrednike s područja Općine.

Svako prvo umjetno osjemenjivanje krava plotkinja subvencionirat će se u iznosu od 13,27 EUR kuna iz proračuna. U razdoblju od siječnja do prosinca 2024.godine, nije bilo dodijeljenih poticaja za razvoj gospodarstva i poljoprivrede.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Broj sufinanciranih projekata i programa Udruga u gospodarstvu | 1 | 1 | 1 |
| Broj dodijeljenih poticaja za razvoj gospodarstva i poljoprivrede | 0 | 5 | 0 |

**MJERA 2. FORMIRANJE, IZGRADNJA, RENOVACIJA TE UNAPRJEĐENJE TURISTIČKE INFRASTRUKTURE I SADRŽAJA**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo, na način da će poboljšati kvalitetu infrastrukturnih turističkih kapaciteta. U okviru ove mjere predviđena su ulaganja u projektiranje, izgradnju, rekonstrukciju i opremanje objekata za pružanje turističkih usluga te pratećih sadržaja. U okviru ove mjere planirane aktivnosti su:

• Provođenje programa razvoja turizma

• Kapitalni projekt Izgradnja Kulturno turističkog centra (prenamjena stare škole) u Dubravici

• Tekući projekt Aktivna zaštita baštine – ''RIDE&BIKE II''

• Tekući projekt Izgradnja edukativno poučne staze – II Lugarska

Općina kontinuirano radi na unaprjeđenju turizma, a u tu svrhu održane su sljedeće manifestacije:

* Općinska manifestacija 10. Uskrsni sajam u Dubravici,
* 12. međunarodna berba „Kak su brali naši stari“,
* Tradicionalna Kotlovinijada i biciklijada Općine Dubravica.

U razdoblju od siječnja do prosinca 2024. godine, nije bilo aktivnosti vezano uz izgradnju Kulturno turističkog centra, projekta Aktivna zaštita baštine Ride&Bike i Edukativne poučne staze-II Lugarska.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2023.** | **Ostvarena vrijednost**  **( siječanj-prosinac 2024.)** |
| Postotak izgrađenosti Kulturno turističkog centra | 0 | 100 | 0 |
| Postotak izgrađenosti edukativno poučne staze – II Lugarska | 70 | 100 | 0 |

**MJERA 3. IZGRADNJA KOMUNALNE I PROMETNE INFRASTRUKTURE I STANDARDA**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će razviti i izgraditi komunalnu, javnu i prometnu infrastrukturu na području općine Dubravica. Podići komunalni standard. U okviru ove mjere planirane aktivnosti su:

• Kapitalni projekt Javna rasvjeta

• Kapitalni projekt Ulaganja u groblja

• Kapitalni projekt Izgradnja javnih površina

• Kapitalni projekt Prometna signalizacija

• Kapitalni projekt Rekonstrukcija traktorskih putova u šumske ceste u gospodarskoj jedinici „Zaprešićke šume“

• Kapitalni projekt Proširenje grobnih mjesta i izgradnja ograde

U periodu od siječnja do prosinca 2024. izgrađeno je 6 novih grobnih mjesta.

Općina kontinuirano ulaže u izgradnju komunalne i prometne infrastrukture. U 2024. godini je završena 1, faza izgradnje sustava oborinske odvodnje i pripreme za izgradnju nogostupa u Lukavečkoj ulici. U ožujku 2025. godine, planira se nastavak radova, odnosno II. faza koja obuhvaća izgradnju nogostupa i proširenje prometnice. Započeo je i nastavak radova na Kumrovečkoj cesti (III. faza).

Sukladno izgradnji sustava odvodnje na području općine Dubravica u sklopu Aglomeracije Zaprešić, u Fazi 4 (Općina Dubravica) ukupno je izgrađeno 11504/11504 m gravitacijskih cjevovoda (100% ), 2720/2720 m tlačnih cjevovoda (100%) i 6/6 (100%) crpnih stanica.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Broj rekonstruiranih traktorskih puteva u šumske ceste | 0 | 1 | 0 |
| Broj novoizgrađenih grobnih mjesta | 20 | 20 | 6 |
| Postotak izgrađenosti sustava odvodnje | 0 | 20 | 100 |

**MJERA 4. ODRŽAVANJE KOMUNALNIH OBJEKATA I JAVNIH POVRŠINA**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će kontinuirano održavati prometnu i komunalnu infrastrukturu te urediti javne zelene površine. U okviru ove mjere planirane aktivnosti su:

• Javna rasvjeta

• Održavanje javnih površina

• Održavanje nerazvrstanih cesta

• Zimsko održavanje

• Groblje, mrtvačnica

• Održavanje ostalih javnih površina

• Tekući projekt Pojačano održavanje nerazvrstanih cesta

Općina Dubravica tijekom cijele godine kontinuirano radi na provedbi navedenih aktivnosti te na održavanju komunalnih objekata i javnih površina. Uložena su proračunska sredstva u javnu rasvjetu, održavanje javnih površina i nerazvrstanih cesta, zimsko održavanje cesta, groblja i mrtvačnica, građevine i uređaje javne namjene te sve ostale javne površine.

Javne površine se u ovoj godini održavaju temeljem sklopljenog Ugovora o provjeravanju obavljanja komunalne djelatnosti; održavanje javnih zelenih površina i građevina, uređaja i predmeta javne namjene na području Općine Dubravica. U 2024. održavana je javna površina od 13.911 m2.

Općina Dubravica je provela sve radove u sklopu projekta Pojačano održavanje nerazvrstanih cesta. Održavano je 19 kilometara nerazvrstanih cesta.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost (siječanj-prosinac 2024.)** |
| Broj km održavanih nerazvrstanih cesta | 6 | 10 | 19 km |
| Održavane javne površine u m² | 1.200 | 1.200 | 13.911 m2 |

**MJERA 5. KVALITETNO PROSTORNO PLANIRANJE I UNAPRJEĐENJE OBJEKATA U VLASNIŠTVU OPĆINE**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će prostorno urediti i izgraditi Općinu ulaganjem u održavanje zgrada u vlasništvu Općine i kvalitetnom planiranju prostora na području Općine. U okviru ove mjere planirane aktivnosti su:

• Održavanje općinskih zgrada

• Uređenje autobusnih stajališta

• Postavljanje i održavanje božićne rasvjete

U periodu od siječnja do prosinca 2024. godine, uređena su tri autobusna stajališta.

Općinske zgrade su održavane. Općinska zgrada prijavljena je na projekt „Sanacija štete od potresa na zgradi Općine Dubravica – izvedba radova“ čiji su radovi i projekt završeni u 2023. godini.

Održavanje i postavljanje božićne rasvjete je provedeno te je provedena nabava novih LED svjetlosnih lampi.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Broj održavanih općinskih zgrada | 1 | 1 | 1 |
| Broj uređenih autobusnih stajališta | 0 | 2 | 3 |

**MJERA 6. ODRŽIVA UPORABA PRIRODNIH RESURSA, OČUVANJA I ZAŠTITA PRIRODE I OKOLIŠA**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost, na način da će poticati provođenje projekata brige o okolišu i zaštite okoliša na ruralnom području. Podići kvalitetu življenja kroz očuvanje prirodnih resursa. U okviru ove mjere planirane aktivnosti su:

• Održavanje javnih površina

• Kapitalni projekt Odvojeno prikupljanje otpada

U periodu od siječnja do prosinca 2024.godine, održavale su se javne površine u ukupnoj površini od 13.911 m².

Broj korisnika kojima je Općina omogućila odvojeno prikupljanje otpada je 409.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Broj m² održavanih javnih površina | 1.200 | 1.200 | 13.911 m2 |
| Broj korisnika kojima je omogućeno odvojeno prikupljanje otpada | 0 | 250 | 409 |

**MJERA 7. OSIGURANJE KAPACITETA ZA RAD U PREDŠKOLSKIM I OSNOVNOŠKOLSKIM USTANOVAMA**

Predmetna mjera doprinosi 2. cilju Nacionalne razvojne strategije do 2030. godine – SC 2. Obrazovani i zaposleni ljudi, na način da će unaprijediti uvjete za kvalitetno obavljanje odgojno-obrazovne djelatnosti na području Općine, zadovoljiti pedagoške standarde, potrebe djece i roditelja, pridonijeti stjecanju novih znanja i vještina. U okviru ove mjere planirane aktivnosti su:

• Sufinanciranje troškova djece područne škole Dubravica

• Sufinanciranje prijevoza srednjoškolaca i studenata

• Kapitalni projekt Ulaganja u školstvo

• Predškolski odgoj

Općina je uložila proračunska sredstva u održavanje zgrade dječjeg vrtića te sufinanciranje boravka djece u vrtiću.

Općina sufinancira 81 učenika osnovne škole na način da se sufinancira škola u prirodi, program plivanja, školske papuče, nabava računala, darovi za Svetog Nikolu te športsko natjecanje učenika. Nadalje, Općina sufinancira plaće učiteljica u produženom boravku u 100% iznosu.

Općina Dubravica sufinancira javni prijevoz osoba starijih od 65 godina.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Broj učenika i studenata kojima se sufinancira prijevoz | 26 | 26 | 0 |
| Broj djece područne škole Dubravica kojima se sufinanciraju troškovi | 32 | 32 | 81 |

**MJERA 8. OBOGAĆIVANJE I UNAPRJEĐENJE KULTURNOG ŽIVOTA I KULTURNE BAŠTINE**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo, na način da će obogatiti i urediti kulturnu infrastrukturu i život stanovnika Općine. U okviru ove mjere planirane aktivnosti su:

• Sufinanciranje programa i projekata Udruga

• Manifestacije u kulturi

• Ulaganje u objekte i sakralne spomenike kulture

• Materijalni rashodi – stara škola

• Pokroviteljstvo Matice Hrvatske

Od navedenog, u razdoblju od siječnja do prosinca 2024. održane su sljedeće manifestacije:

* Općinska manifestacija 10. „Uskrsni sajam“,
* 12. međunarodna berba „Kak su brali naši stari“,
* Tradicionalna „Kotlovinijada i biciklijada“ Općine Dubravica

Općina kontinuirano ulaže u objekte i sakralne spomenike. Sukladno tome raspisana je nabava za Rekonstrukciju kurije starog župnog dvora u Rozgi – 9. faza. Projekt Rekonstrukcije starog župnog dvora u Rozgi – 9. faza je završen.

Materijalni rashodi – stara škola u 2024. godini bili su u iznosu od 3.545,94 eura.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj – prosinac 2024.)** |
| Broj organiziranih kulturnih manifestacija | 1 | 1 | 3 |
| Broj uređenih objekata i sakralnih spomenika kulture | 1 | 1 | 1 |
| Broj sufinanciranih programa i projekata Udruga u kulturi | 1 | 1 | 5 |

**MJERA 9. RAZVOJ INFRASTRUKTURE, PROGRAMA I AKTIVNOSTI SOCIJALNIH USLUGA**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život i 6. cilju – SC 6. Demografska revitalizacija i bolji položaj obitelji, na način da razvija nove socijalne usluge u zajednici, kao i održava postojeće, a koje se odnose na usluge usmjerene prema mladima, starim i nemoćnim osobama te svim socijalno ugroženim skupinama. Cilj je unaprijediti sustav socijalnih usluga za svakog korisnika i društva u cjelini. U okviru ove mjere planirane aktivnosti su:

• Troškovi stanovanja

• Pomoć socijalno ugroženim obiteljima

• Sufinanciranje ljekarne, hitne pomoći i prijevoza na radionicu – Zaprešić

• Tekući projekt Aktivni u zajednici

U periodu od siječnja do prosinca 2024. godine, Općina Dubravica je isplatila pomoć za troškove stanovanja za 8 korisnika. Uz to, Općina je pružala pomoć socijalno ugroženim obiteljima u obliku jednokratne novčane pomoći povodom Uskrsa za 14 obitelji, te povodom Božića za 11 obitelji. Jednoj socijalno ugroženoj obitelji je pružena jednokratna novčana pomoć za štetu od elementarne nepogode.

Nije bilo nikakvih aktivnosti vezanih za projekt "Aktivni u zajednici" jer je projekt završen u 2023. godini. Projekt je proveden u svrhu rješavanja problema dugotrajne nezaposlenosti djece i mladih u dobi od 15 do 29 godina te osoba starijih od 54 godine na području Općine Dubravica. Cilj projekta je bio osnažiti ranjivu skupinu i prenijeti kompetencije, znanja i vještine koje će povećati zaposlenost i socijalnu uključenost kako bi se potaknulo njihovo sudjelovanje u društvu.

Općina Dubravica namjerava pomoći stanovništvu u rješavanju stambene problematike mladih Programom mjera za poticanje rješavanja stambenog pitanja mladih osoba na području Općine.

Općina je u 2024. godini sufinancirala Crveni križ na zakonskoj osnovi u iznosu od 1.858,12 EUR i Dom zdravlja Zagrebačke županije za nabavu opreme za internističku ambulantu u iznosu od 2.086,21 EUR.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **( siječanj-prosinac 2024.)** |
| Broj dodijeljenih donacija socijalno ugroženim obiteljima | 12 | 15 | 26 |
| Broj korisnika koji primaju pomoć za troškove stanovanja | 2 | 2 | 8 |

**MJERA 10. UNAPREĐENJE SUSTAVA ZDRAVSTVENE ZAŠTITE**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život, na način da postiže veću razinu opremljenosti i uključenosti svih dionika u sferama djelovanja zdravstvene zaštite stanovnika. Pod tim se podrazumijeva povećanje razine zdravstvene zaštite stanovnika povećanjem zdravstvenog i socijalnog standarda objekata, opreme i vozila, kvalitetnijom i boljom organizacijom te većom dostupnosti i većom kvalitetom zdravstvenih usluga. U okviru ove mjere planirane aktivnosti su:

• Kapitalni projekt Izgradnja poslovne zgrade – ambulanta – poduzetnički inkubator

U općini Dubravica otvorena je moderna poslovna zgrada s 44 parkirna mjesta. U zgradi je u funkciji prostor za ambulantu (ambulanta opće prakse i stomatološka ambulanta). Dio prostorija zgrade biti će iznajmljen. Na prvom katu zgrade namjena prostorija je za Poduzetnički inkubator.

U siječnju 2024. godine raspisan je jedan Javni poziv za najam prostora u poduzetničkom inkubatoru te je iznajmljen poslovni prostor 2 ( sredina) na I. katu zgrade.

Mjera je u tijeku

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **(siječanj-prosinac 2024.)** |
| Postotak izgrađenosti zgrade ambulante | 80 | 100 | 100 |
| Broj zdravstvenih usluga dostupnih u zgradi ambulante | 0 | 1 | 2 |

**MJERA 11. POBOLJŠANJE UVJETA ZA RAZVOJ ŠPORTA I REKREACIJE**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život, na način da će unaprijediti sportsko-rekreacijsku infrastrukturu i sadržaje na području Općine, doprinijeti unapređenju sportskih aktivnosti lokalnog stanovništva, omogućiti kvalitetno provođenje slobodnog vremena (posebice mladih), osigurati uvjete za zdrav i aktivan život. U okviru ove mjere planirane aktivnosti su:

• Kapitalni projekt Sportsko igralište

Općina Dubravica za sada ima 2 sportska igrališta. Izgradnja parka za vježbanje je završena u 2024. godini.

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **( siječanj- prosinac 2024.)** |
| Postotak završenosti projekta Sportskog igrališta | 0 | 100 | 0 |
| Broj sportskih igrališta na području Općine | 2 | 2 | 2 |

**MJERA 12. JAČANJE ORGANIZACIJA CIVILNOG DRUŠTVA I AKTIVNO UKLJUČIVANJE U RJEŠAVANJE RAZVOJNIH PROBLEMA**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život i 11. cilju – SC 11. Digitalna tranzicija društva i gospodarstva, na način da jača strukturu civilnog društva te kapaciteta organizacija civilnog društva. U okviru ove mjere planirane aktivnosti su:

• Potpore udrugama za razvoj civilnog društva

• Održavanje opreme – besplatni Internet

Temeljem Javnog poziva za financiranje udruga u 2024. godini, Načelnik je donio Odluku o dodjeli jednokratnih financijskih potpora udrugama za 2024. godinu kojom se financirala provedba programa/aktivnosti 5 udruga od interesa za opće dobro.

Općina ulaže proračunska sredstva u održavanje opreme (besplatog interneta) WiFiEU

Mjera je u tijeku.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2024.** | **Ostvarena vrijednost**  **( siječanj- prosinac 2024.)** |
| Broj udruga koje dobivaju financijsku potporu općine | 5 | 7 | 5 |

**NAČELNIK OPĆINE DUBRAVICA**

**Marin Štritof**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**